Publication: Magyar Közlöny
Issue: MK-2005-165 (Year: 2005, Number: 165)
Era: 2004-2010
Section: a 60/2005. (XII. 21.) BM rendelethez
Paragraph Index: 474

1. számú melléklet 14. számú minta ÚTMUTATÓ A jegyzéket a szavazás napját megelõzõ második nap 16 óráig a HVI vezetõje szavazókörönként vezeti. A jegyzékre fel kell vezetni mindazon személyek adatait, akiket a névjegyzékbõl azért kell törölni, mert igazolást kaptak. A jegyzék felsõ szürke részében, a felhasznált lapok mindegyikén, fel kell tüntetni a megye (fõváros) nevét, a település nevét, a szavazókör sorszámát, azonosítóját. A jegyzéket a névjegyzékbõl történt törléssel egyidejûleg, az összes rovat értelemszerû, olvasható kitöltésével folyamatosan kell vezetni. A jegyzékre tévedésbõl felírt személy adatait törölni az adott sor teljes áthúzásával kell. A rossz adatot javítani a sor áthúzásával és a helyes adatok új sorba történõ beírásával kell. A számadatokat a mezõkbe jobbra igazítva, elõnullázva kell beírni. Pl.: 1-es névjegyzék sorszám esetén: 0001. A jegyzék egymás után következõ lapjait lapszámmal kell ellátni. A jegyzék fel nem használt sorait át kell húzni, annak minden lapját keltezéssel és aláírással kell ellátni, valamint rá kell írni a lapon szereplõ személyek számát. A szavazást megelõzõ második nap 16 óra után, az addig vezetett jegyzékeket a HVI vezetõje ellenõrzi, javítja, összesíti, majd az összesített lapszámot feltünteti az utolsó lapon. 2005/165. szám

Source: https://magyarkozlony.hu/hivatalos-lapok/07ce045628dcb16488cc02d2e6bb546d3bb12e0b/dokumentumok/0ef1f2dfe821877107c2507e7eaec47ecd085396/letoltes